Turkin Grand Prix 2020

Turkin Grand Prix 2020 (virallisesti Formula 1 DHL Turkish Grand Prix 2020) oli Formula 1 -kauden  14. osakilpailu, joka ajettiin 15. marraskuuta Intercity Istanbul Parkin moottoriradalla Istanbulissa Turkissa. Radalla kilpailtiin ensimmäisen kerran sitten kauden 2011.

 Vapaat harjoitukset 
Ensimmäisissä vapaissa harjoituksissa kuljettajien haasteena oli radan uudistettu päällystysmateriaali, jonka liukkautta erityisesti Red Bullin Max Verstappen ja Mercedeksen Lewis Hamilton kritisoivat. Harjoitusten aikana kuljettajia pyörähti, Ferrarin Charles Leclerc aiheutti hetkeksi radalle punaiset liput ajettuaan ratatolpan päältä ja McLarenin Carlos Sainzin autossa oli harjoitusten aikana sähköinen vika voimayksikössä. Verstappen oli ensimmäisten vapaiden harjoitusten nopein ennen tallikaveriaan Alexander Albonia.

Toisissa vapaissa harjoituksissa monella tallilla oli Red Bullia ja Ferraria lukuun ottamatta vaikeuksia vauhdin kanssa. Verstappen oli myös toisten vapaiden harjoitusten nopein ennen Leclerciä. Mercedeksen Valtteri Bottas jäi Verstappenin kärkiajasta yli puoli sekuntia ja tallikaveri Hamilton melkein sekunnin, vaikka he olivat lopputuloksissa kolmas ja neljäs. AlphaTaurin kuljettajat saivat perjantain vapaita harjoituksia varten autoihinsa uudet tuki- ja pohjalevyt, joiden avulla Daniil Kvjat oli kuudes ja Pierre Gasly seitsemäs.

Kolmansissa vapaissa harjoituksissa kuljettajien haasteena oli liukkaan päällysteen lisäksi myös rankkasade, minkä seurauksena monet kuljettajat pyörähtivät tai olivat lähellä kolaroida autonsa toistensa autoihin tai ratavalliin. Verstappen oli kolmansien vapaiden harjoitusten nopein. Hamilton ajoi harjoitusten aikana vain muutaman kierroksen, koska hänen mielestään olosuhteet olivat hankalat.

 Aika-ajot 
Aika-ajojen ensimmäisessä osiossa kuljettajat ajoivat väli- ja sadekelin renkailla, kunnes useamman kuljettajan pyörähdyksen ja olosuhteiden heikentymisen vuoksi FIA:n tuomaristo päätti keskeyttää ajot väliaikaisesti punaisilla lipuilla. Aika-ajot jatkuivat tauon jälkeen, kunnes Haasin Romain Grosjean pysäytti autonsa soralle. Viimeisten minuuttien aikana Williamsin Nicholas Latifi pyörähti ja ajautui soralle, minkä seurauksena radalla heilutettiin tuplakeltaisia lippuja. Tilanne aiheutti tuomaristolle paljon tutkittavaa, koska osa kuljettajista ei hidastanut vauhtiaan niiden aikana.

Aika-ajojen toinen osio alkoi tuomariston ja kilpailunjärjestäjien virheellä, kun kuljettajat päästettiin radalle, vaikka nosturiauto oli vielä poistamassa radalle jäänyttä Latifin autoa. Osiossa sadeolosuhteet jatkuivat, mutta viimeisten minuuttien aikana radalle alkoi muodostua kuivaa ajolinjaa, minkä ansiosta Mercedeksen vauhti parani. Myös Alfa Romeo Racingin kuljettajat paransivat vauhtiaan, kun Kimi Räikkönen ja Antonio Giovinazzi pääsivät osiosta jatkoon. McLarenilla ja Ferrarilla oli vaikeuksia saada renkaitaan toimimaan sadeolosuhteissa, minkä vuoksi molempien tallien molemmat kuljettajat karsiutuivat jatkosta.

Aika-ajojen viimeisessä osiossa talleilla oli vaikeuksia valita olosuhteisiin sopiva rengasseos väli- ja sadekelin renkaan välillä. Mercedeksen hankaluudet sateella jatkuivat molemmilla rengasseoksilla, minkä vuoksi Hamilton oli kuudes ja Bottas yhdeksäs. Racing Pointin Sergio Pérez vaihtoi välikelin renkaisiin ja ajoi nopeita kierrosaikoja, kunnes joutui nopealla kierroksellaan väistämään Giovinazzia ja pyörähti. Pérezin tallikaveri Lance Stroll sen sijaan ajoi F1-uransa ensimmäisen paalupaikan sateisissa olosuhteissa.

Aika-ajojen jälkeen Stroll kutsuttiin tuomariston kuultavaksi, koska hän ei ollut hidastanut keltaisten lippujen aikana, mutta hän ei saanut tilanteesta rangaistusta. Keltaisten lippujen huomiotta jättämisestä ja muiden kuljettajien estelystä rangaistuksia saivat Sainz, Lando Norris ja Williamsin George Russell.

 Kilpailu 
Kilpailupäivän sadeolosuhteet aiheuttivat vaikeuksia Giovinazzille ja Russellille jo ennen kilpailun alkua, kun he kolaroivat autonsa ratavalliin, mutta he pystyivät osallistumaan kilpailuun. Lähdössä toisesta ruudusta lähtenyt Verstappen putosi Renault’n kuljettajien taakse. Renault’n Daniel Ricciardo joutui kuitenkin taistelemaan sijoituksestaan myös hyvän lähdön ottanutta Hamiltonia vastaan, minkä seurauksena hänen väistöliikkeensä Hamiltonista aiheutti tallikaveri Esteban Oconin pyörähtämisen. Samassa tilanteessa myös Bottas pyörähti, kilpailun aikana Bottas pyörähti yhteensä kuusi kertaa ja tuli myöhemmin ohitetuksi kierroksella. Merkittävän nousun lähdössä teki Ferrarin Sebastian Vettel, joka nousi 11:nneltä paikalta neljänneksi ensimmäisten kierrosten aikana.

Kierrokselle 13 lähdettäessä kilpailun johdossa ajanut Stroll oli kasvattanut eron Péreziin kymmenen sekuntiin, ja Verstappen onnistui varikkokäyntinsä jälkeen nousemaan kolmanneksi. Samaan aikaan Giovinazzin keskeytys aiheutti radalle virtuaalisen turva-autotilanteen. Racing Pointin ja Red Bullin kuljettajat taistelivat kärkisijoituksista keskenään, kunnes kierroksella 18 Verstappen teki Péreziä ohittaessaan arviointivirheen ratareunan liukkaudesta ja hän pyörähti pudoten ylimääräisen varikkokäynnin myötä kahdeksanneksi. Verstappenin kilpailua hankaloittivat pyörähtämisen lisäksi varikon ulostulon rajaviivan ylittäminen, mistä tuomaristo ei antanut hänelle rangaistusta, ja tallin hänelle aerodynaamisesti väärään kallistuskulmaan asentama etusiipi, minkä seurauksena hän ei pystynyt ajamaan kuudetta sijaa paremmin kilpailussa.

Olosuhteet alkoivat parantua kierroksella 29, kun kuivaa ajolinjaa alkoi muodostua radalle. Monet kuljettajat joutuivat kuluneilla välikelin renkaillaan kamppailemaan muuttuneita olosuhteita vastaan, koska rata ei ollut riittävän kuiva sliksirenkaille. Kilpailua johtaneen Strollin tehtyä toisen varikkopysähdyksensä hänen vauhtinsa ei riittänyt enää kärkitaisteluun ja hän putosi muiden kuljettajien tekemien ohitusten myötä lopulta yhdeksänneksi. Kilpailun jälkeen talli havaitsi auton tarkastuksessa, että Strollin etusiivessä oli vaurio, joka vaikutti renkaiden kulumiseen kilpailun aikana. Pérez ei pystynyt puolustamaan tallin kärkipaikkaa, koska Hamilton ohitti hänet kilpailun aikana ja kasvatti eroaan Péreziin.

Kilpailun viimeisten kierrosten aikana Hamilton oli karannut Péreziltä, mutta Pérez joutui taistelemaan toisesta sijasta Leclercin ja Vettelin kanssa. Leclerc pystyi ottamaan Pérezin kiinni ja oli mennyt tästä ohi viimeisellä kierroksella, kunnes teki viimeisissä mutkissa ajovirheen ja siitä seuranneen lukkojarrutuksen myötä Pérez ja Vettel nousivat toiseksi ja kolmanneksi. Hamilton ajoi kilpailun voittoon ja varmisti samalla F1-uransa seitsemännen maailmanmestaruutensa.

 Tulokset 
 Aika-ajot 
SijaNumeroKuljettajaValmistajaAika-ajo osiotLähtöruutuQ1Q2Q3118 Lance StrollRacing Point-BWT Mercedes2:07.4671:53.3721:47.7651233 Max VerstappenRed Bull Racing-Honda1:57.4851:50.2931:48.0552311 Sergio PérezRacing Point-BWT Mercedes2:07.6141:54.0971:49.3213423 Alexander AlbonRed Bull Racing-Honda1:59.4311:52.2821:50.448453 Daniel RicciardoRenault2:05.5981:54.2781:51.5955644 Lewis HamiltonMercedes2:07.5991:52.7091:52.5606731 Esteban OconRenault2:06.1151:53.6571:52.622787 Kimi RäikkönenAlfa Romeo Racing-Ferrari2:01.2491:53.7931:52.7458977 Valtteri BottasMercedes2:07.0011:53.7671:53.25891099Alfa Romeo Racing-Ferrari2:07.3411:53.4311:57.22610114 Lando NorrisMcLaren-Renault2:07.1671:54.94515125 Sebastian VettelFerrari2:03.3561:55.169111355 Carlos Sainz Jr.McLaren-Renault2:07.4891:55.410161416 Charles LeclercFerrari2:04.4641:56.696121510 Pierre GaslyAlphaTauri-Honda2:05.5791:58.556131620 Kevin MagnussenHaas-Ferrari2:08.007141726 Daniil KvyatAlphaTauri-Honda2:09.070171863 George RussellWilliams-Mercedes2:10.01720198 Romain GrosjeanHaas-Ferrari2:12.90918206 Nicholas LatifiWilliams-Mercedes2:21.61119107 % aika: 2.05,708Lähteet:

 Kilpailu 
SijaNroKuljettajaValmistajaKierroksetAika/KeskeytysLähtöruutuPisteet1.44 Lewis HamiltonMercedes581:42.19,3136252.11 Sergio PérezRacing Point-BWT Mercedes58 +31,6333183.5 Sebastian VettelFerrari58 +31,96011154.16 Charles LeclercFerrari58 +33,85812125.55 Carlos SainzMcLaren-Renault58 +34,36315106.33 Max VerstappenRed Bull Racing-Honda58 +44,873287.23 Alexander AlbonRed Bull Racing-Honda58 +46,484468.4 Lando NorrisMcLaren-Renault58 +1.01,259144+19.18 Lance StrollRacing Point-BWT Mercedes58 +1.12,3531210.3 Daniel RicciardoRenault58 +1.35,4605111.31 Esteban OconRenault57 +1 kierros712.26 Daniil KvyatAlphaTauri-Honda57 +1 kierros1613.10 Pierre GaslyAlphaTauri-Honda57 +1 kierros1914.77 Valtteri BottasMercedes57 +1 kierros915.7 Kimi RäikkönenAlfa Romeo Racing-Ferrari57 +1 kierros816.63 George RussellWilliams-Mercedes57 +1 kierrosVarikko17.†20 Kevin MagnussenHaas-Ferrari55Vetäytyminen13Kesk.8 Romain GrosjeanHaas-Ferrari49Kolarivauriot17Kesk.6 Nicholas LatifiWilliams-Mercedes39KolarivauriotVarikkoKesk.99 Antonio GiovinazziAlfa Romeo Racing-Ferrari11Vaihdelaatikko10Nopein kierros: Lando Norris (McLaren-Renault) 1.36,806 (kierroksella 58).Lähteet:

 Sijoitukset kilpailun jälkeen 

+Kuljettajien pisteetSijaKuljettajaPisteet1. Lewis Hamilton3072. Valtteri Bottas1973. Max Verstappen1704. Sergio Pérez1005. Charles Leclerc97

+Valmistajien pisteetSijaValmistajaPisteet1. Mercedes5042. Red Bull Racing-Honda2403. Racing Point-BWT Mercedes1544. McLaren-Renault1495. Renault136

 Huom!: Vain viiden parhaan sijoitukset sisällytetty.

 Muuta 
 Lewis Hamilton varmisti seitsemännen maailmanmestaruutensa.
 Sauberin (Alfa Romeo Racing) 500. osakilpailu.
 Lance Strollin ensimmäinen paalupaikka ja ensimmäiset johtokierrokset.
 Alexander Albonin ensimmäinen johtokierros F1:ssä. Samalla hänestä tuli ensimmäinen thaimaalainen, joka on johtanut Formula 1 -kilpailua.
 Sebastian Vettelin viimeinen palkintosija Ferrarilla.
 Vettel ajoi osakilpailussa erikoismaalatulla kypärällä, jonka aiheen tarkoituksena oli tuoda esille ihmisten moninaisuutta ja inkluusion merkitystä yhteiskunnassa.
 Turkin Grand Prix äänestettiin kauden 2020 parhaaksi kilpailuksi.
 Williamsin tallipäällikkö Simon Robertsilla todettiin koronavirustartunta, minkä vuoksi tiimimanageri Dave Redding hoiti myös tallipäällikön tehtäviä yhdessä auton suunnittelusta vastanneen pääinsinööri Adam Carterin kanssa.

 Lähteet 

Luokka:Turkin Grand Prix
Luokka:Osakilpailut Formula 1 -kaudella 2020